കോഴിക്കോട് കനത്ത മഴ ചുരം വഴിയുള്ള യാത്ര ഒഴിവാക്കാന് നിര്ദേശം കോഴിക്കോട് : കോഴിക്കോട് മലയോര മേഖലയില് കനത്ത മഴയെ തുടര്ന്ന് യാത്ര നിരോധനം. തൊട്ടില്പ്പാലംവയനാട് പാതയില് ആണ് യാത്ര നിരോധനം. ചുരം വഴി രാത്രി യാത്ര ഒഴിവാക്കണമെന്ന് നിര്ദേശിച്ചു. കാലാവസ്ഥാ നിരീക്ഷണകേന്ദ്രം വൈകിട്ട് പുറത്തു വിട്ട മുന്നറിയിപ്പ് അനുസരിച്ച് കോഴിക്കോട്, വയനാട്, ഇടുക്കി, പത്തനംതിട്ട ജില്ലകളില് വ്യാഴാഴ്ച വരെ ഓറഞ്ച് അലര്ട്ട് പ്രഖ്യാപിച്ചു.കോഴിക്കോട് കക്കയത്ത് മൂന്ന് മണിക്കൂറില് 102 mm മഴ ലഭിച്ചെന്നാണ് കാലാവസ്ഥാ നിരീക്ഷണകേന്ദ്രം അറിയിക്കുന്നത്. കനത്ത മഴയെ തുടര്ന്ന് കോഴിക്കോട് അടിവാരം മേഖല വെള്ളത്തിലായി അടിവാരം,പുതുപ്പാടി, കാവിലുംപാറ തുടങ്ങിയ മലയോര മേഖലകളില് ശക്തമായ മഴയുള്ളതിനാല് മണ്ണിടിച്ചിലിനും ഉരുള്പൊട്ടലിനും സാധ്യതയുണ്ടെന്നും ജനങ്ങള് ജാഗ്രത പാലിക്കണമെന്നും ജില്ലാ കളക്ടര് അറിയിച്ചു. മലയോര മേഖലയിലേക്കും പ്രത്യേകിച്ച് ചുരത്തിലേക്കുള്ള യാത്രകളും രാത്രി യാത്രകളും പരമാവധി ഒഴിവാക്കേണ്ടതാണെന്നും ജനങ്ങള് ഉദ്യോഗസ്ഥരുടെ നിര്ദ്ദേശങ്ങള് പാലിക്കണമെന്നും കലക്ടര് അറിയിച്ചു. Tags